गरीब छात्रों के लिए 11 घंटे की नि:शुल्क कक्षा शुरू
धनबाद | आर्थिकरूप से कमजोर छात्र जो किन भर काम की भाग दौड़ में पढ़ाई नहीं कर पाते है। उनके लिए मनोरम नगर कला भवन के पीछे स्थित विद्या मंदिर संस्थान पॉलिटेक्निक प्रवेश परीक्षा की तैयारी कराने की एक अनूठी पहल की है। शहर के साथ-साथ सुदूर इलाके के छात्रों के लिए विद्या मंदिर में रात्रि सात बजे से सुबह छह बजे तक तैयारी करने का मौका दे रहा है। संस्था की ओर से शनिवार को कक्षा की शुरूआत की गई है। धनबाद में ऐसा पहली बार हो रहा है। यह नि:शुल्क होगा। संस्थान के निदेशक मनोज सिंह ने बताया कि हर शनिवार को रात सात बजे से रविवार को सुबह 6 बजे तक कक्षाएं चलेगी। संस्थान के संस्थापक मनोज सिंह वहां लगातार 11 घंटे तक पॉलिटेक्निक की तैयारी करा रहे है। कक्षा अप्रैल में होने वाली पॉलिटेक्निक प्रवेश परीक्षा तक ये कक्षाएं चलेंगी।
hin_Deva hin_Deva